Troisdorf

Troisdorf is de grüüßte Stadt im Rhing-Siesh-Kreijß un litt öößlich vunn Bonn unn Kölle. Me fingk et im Südooßte vunn dä Kölsche Bucht unn nördlich vumm Wääßterwaald. Zur Zick leeve 76.596 Eijnwohner (31.12.2005) in dem Industriestädtje em Grööne, su wie die Trooßdorfer ihr Städtje selever nenne.

Trooßdoorf hätt zwöllef Stadtdeel, die sich opp en Fläch von 62,17 km² verdeele.

Die Veedel heeßen:

 Trooßdoorf
 Trooßdoorf Wess
Dat Veedel witt och ruude Kolonie jenannt. Dat litt an dä Daachziejele, die he all en Ruud jehalle sinn. Trooßdoorf Wess ees eener dä jüngste Veedel vun Trooßdoorf. Et wudd iirz em Oktoober 1999 noh de Kommunalwahl vum neue Shtadtrat jejründ. Früher dät dat Jebiet deelwies zo Overloor un zo Trooßdoorf jehüüre.
 Aleroth
Aleroth hätt en bewäächte Jeschisch hinger sich. Et wor nämlich en janze Zick lang jaanitt bewunnt, weil de Soldate em zweite Weltkreech Platz brooten, öm ze üübe. Dat däten die en de Wahner Heed un en Aleroth. Dat Dörfje wud äver noh'm Kreech widder besiedelt. Av 1969 jehüürt Aleroth zo Trooßdoorf. Dofüür dät et bei Luhmer jehüüre. Die Eenwunner vun Aleroth werde Sandhase jenannt.
 Sieshloor
De Eenwunner vun Sieshloor werde Ööchs jenannt.
 Overloor
 Friedrich-Wilhelms-Hött (kurz de Hött)
De Hött ees öm 1900 als Arbeedersiedlung vum nohjeläjene Stohlwerk jejründ wudde. Dat Werk heeß hückzedaach Klöckner Mannstaedt Werke. Die Arbeeder komen us Kölle, uß Kallek. De Hött witt och de Schwaaze Kolonie jenannt. Dat hänk met dä Daachziejele zesamme. Die sinn nämlich doorchweg schwaaz. Bes 1969 dät de Hött bei dat Amp Mengde jehüüre.  
 Spich
De Eenwunner vun Spich werde Bleimöps jenannt.
 Kreesdorf
De Eenwunner vun Kreesdorf werde Lehmträtscher jenannt.
 De Rotter See 
 Eischem
 Müllekove
De Eenwunner vun Müllekove werde Krööh jenannt.
 Berchem
De Eenwunner vun Berchem werde Frösch jenannt.

Die letzte drei jehüüre zom sujenannte Balkan, zo dämm och Mondorp un Nidderkassel zälle.

Wat ees he alles passeert ?
Trooßdoorf wudd et irtzte Mol eem Joor 1075 en_ener Uurkund vun de Benedektiner Mönche us'em Kluuster in Siebursh erwähnt. Äller sin nur die Veedel Eischem un Sieshloor. Die zwei wutten ad 832 urkundlich erwäähnt.

Em 19. Joorhundert hät dann de Industrie Einzoch jehalle en Trooßdoorf. 1815 hann se en Spich en Alaunhütt in Betrieb jenomme un 1816 ees en Jlockejeesserei in Sieshloor in Betrieb jejange. 1825 wudd met dämm Bau vun de Friedrich Willhelms Hütt aanjefange. Dat wor zeiirzt nur ene Huuhovve. Bees hück ees doruss de Mannstaedt-Werke jewudde, die weltweit bekannt sinn für ihr jewalzte Iiseprofile. 1887 ees met dämm Bau vun_ener Zündhööttchefabrik aanjefange wudde. Dorus hätt sich bees en uns Daach de Dynamit Nobel AG entwickelt.
Am 1. April 1899 wudd Trooßdoorf zo ener eejene Bürjermeisterei. 

Em 20. Joorhundert hätt sich Trooßdoorf doorch die Wirre vum eezte Weltkreech|1. und 2. Weltkreech kämpfe mösse. Am schlimmste mooten die Alerödder dorunger ligge, denn av 1938 wudd dä Truppeübungsplatz en de Wahner Heed usjeweitet, un so hatten se ihr Dörfje zo verlosse. Iirz 1945 noh'm Kreech kunnt de Oocht wedder besiedelt werde.
Äver en de zweite Hälefte vum 20. Joorhundert jing et dann steil berchop. Ab 1952 darf sich Trooßdoorf janz amplich Stadt nenne. Un noh der kommunalen Neuoordnung vum 1. Aujuss 1969 hätt Trooßdoorf die Ausmaaße, die et och hück noch hätt. Neven Aleroth un de Friedrich Wilhelms Hütt komen die Bürjermeisterei Sieshloor un sing Oochte zom Stadtjebiet dozoo.

Wat kamme sich hee aangucke ? 
Sehenswürdichkeite en Trooßdoorf sinn unger anderem:
 Et Bilderboochmuseum
 De Bursch Wissem
 Et Berchemer Fahr
 Et Fischereimuseum

Wer ees hee jeboore wudde ?
 Gerhard Romilian von Kalcheim, gen. Leuchtmar (* 5.  1589 in Spich ; † 18.  1644 Berlin) wor ene deutsche Juriss un  Diplomat.
 Wilhelm Hamacher (* 11.  1883; † 21.  1951 en Bonn) Politiker vun de (Zentrumspartei), MdB, Vertreter vum Rhingland em Reichsroot, Kultusminister von Nordrhing-Wessfale, Parteivürsitzender.
 Paul Schäfer (* 4.  1921), wor ene Sektenjründer und Jründer un Herrscher von dä „Colonia Dignidad“ en Chile.
 Uwe Göllner (* 14.  1945), Bundesdaachsavjeordneter vun de SPD vum 12.  1996 bis 18.  2005 und ehemaliger (iihrenamplischer) Bürgermeester vun Trooßdoorf (vun 1993 bis 1998)  
 Günter Assenmacher (* 3.  1952 in Sieshlor) ees Offizial vum Erzbistum Kölle
 Tom Buhrow (* 29.  1958), Usslandskorrespondent vun dä  ARD en Washington (D.C.) (USA) 
 Sophie Moser (* 29.  1984) deutsche Jeijerin.

Lück, die wichtisch für Trooßdoorf woren oder sinn ?
 Emil Langen (* 24.  1824 en Solingen; † 1.  1870 en Salzjitter); vun 1846 bes 1867 Direktor vun de Friedrichs Wilhelms Hött.
 Rupert Neudeck (* 14.  1939 en Danzig) deutscher Journalist, Jründer vum Komitee Cap Anamur / Deutsche Notärzte e.V. un Vürsetzender vum Friedenskorps Grünhelme e.V.
 Jean Claude N'Kolde Kibala, dä eäzte Trooßdorfer, dä föör et kongolesische Parlament kandedeet hätt.

 Weblinks 

 Siij Trooßdorf

Saachjrupp:Stadt em Rhingland
Saachjrupp:Stadt en Nordrhein-Westfalen